54 I0DICIA. 



Aperta schedule constitit auctorem esse GUILIELMUM FREDERICUM REI- 

 NIRUM SURINGAR, Matheseos et Philosophiae naturalis in Academia Lug- 

 duno-Batava candidatum. 



IUDICIUM ORDINIS ICTORUM. 



Ordo Ictorum ad quaestionem : // Instituti , quo surnmi Reipublicae admi- 

 //nistri procurationis suae rationes reddere tenentur, natura, origo, pro- 

 //gressus, commoda et incommoda exponantur" unam accepit scriptionem 

 insignitam lemmate : //In magnis rebus et voluisse sat est." Cuius auctori 

 Ordo non quidem denegandam censuit laudem singularis industriae in per- 

 lustrandis qui novissime de hac materie scripti sunt libris, et conferendis 

 VV. DD. variis sententiis. Sed quandoquidem auctor ab omni quali- 

 cunque iudicio de .quaestione proposita abstinuit; quin vix quidquam de 

 suo his undique collectis et descriptis locis addidit; et ne singulas quidem 

 opiniones , non raro sibi invicem adversantes , perpendere conatus est , visum 

 est Ordini, praemium illi decerni non posse. 



Ad alteram quaestionem, ab Ordine Ictorum propositam: // Instituatur 

 /rcomparatio luris Neerlandici et Anglici de societatibus mercatoriis" una 

 itidem ipsi oblata est responsio , superscripta sententia illustrissimi ROBERTI 

 PEEL: //Tell the public, they must rely upon their own vigilance...." cet. 

 Quod opus , licet haud pauca in eo inveniantur , quae abundare , alia , quae 

 fusius exposita esse videantur, et sermo se bonitate parum commendet, 

 tamen variis dotibus ita excellit, ut vehementer Ordini placuerit. Scili- 

 cet singularis apparuit auctoris industria in ipsis fontibus indagandis et 

 laudatissimorum quoque auctorum opinionibus diiudicandis ; accedit, quod 

 haud vulgaris eruditionis documenta adsint; difficultates denique, quibus 

 comparatio institutorum admodum diversorum premitur, feliciter superatae 

 sunt. Quapropter huius commentationis auctori praemium decernere non 

 dubitavit Ordo. 



Aperta schedula et examine institute auctorem se probavit ornatissimus 

 vir iuvenis BERNARD CORNELIS ERNEST PROES, luris Candidatus in Aca- 

 demia Lugduno-Batava. 



